เดินต่อไปข้างหน้า จัดการกับความรู้สึกที่ไม่ดี การเผชิญหน้ากับคู่กรณีของคุณ
ถือเป็นเรื่องสำคัญที่คุณจะต้องคิดว่าเมื่อคุณยกโทษให้เขาแล้ว คุณจะไม่ต้องการเขาในชีวิตของคุณอีก ตัดสินใจว่าคุณต้องการประสานรอยร้าวกับเขาหรือลาจากกันไป การที่จะทำแบบนี้นั้นคุณจำเป็นต้องใช้เวลาคิดไตร่ตรองให้ดี ว่ามันคุ้มค่ากับการเริ่มใหม่ไหม เขาจะกลับมาทำแบบเดิมไหมหากคุณให้เขากลับเข้ามา  ในบางสถานการณ์ เช่น การทำร้ายร่างกายของคู่รัก หรือการที่คู่รักนอกใจหลายๆ ครั้ง การตัดเขาออกจากชีวิตคุณก็เป็นเรื่องที่ดีกว่า คุณควรได้รับอะไรที่ดีกว่านี้ เมื่อคุณตัดสินใจที่จะยกโทษ คุณต้องลืมเรื่องในอดีตและมองไปยังอนาคต หากคุณคิดว่ามันคุ้มค่าที่จะประสานรอยร้าว คุณก็ค่อยๆ เป็นค่อยๆ ไป ทำให้อีกฝั่งรู้ว่าถึงแม้ว่าเขาจะทำร้ายคุณ คุณก็ยังรักเขาอยู่และยังอยากให้เขาอยู่ในชีวิตของคุณ  หากคุณจมอยู่กับอดีตที่เจ็บปวด คุณจะไม่มีทางให้อภัยหรือเดินต่อไปข้างหน้าได้จริงๆ ลองมองในแง่ดีและมองถึงโอกาสดีๆ ในเรื่องร้ายๆ อย่างน้อยคุณก็ได้เริ่มใหม่ ไม่แน่อาจเป็นสิ่งที่ความสัมพันธ์ของคุณกำลังต้องการก็ได้ เมื่อคุณถูกทำร้ายมา อาจเป็นเรื่องยากที่จะกลับมาไว้ใจกันอีกครั้ง อย่างไรก็ตามก็เป็นเรื่องสำคัญที่คุณจะต้องเชื่อมั่นใจในตัวเองและการตัดสินใจของคุณ หลังจากนั้นคุณก็จะสามารถกลับมาเชื่อมั่นในตัวผู้อื่นได้ ตกลงกันว่าจะเปิดเผยจริงใจกันในทุกเรื่อง ค่อยๆ เป็นค่อยๆ ไป ความเชื่อใจไม่สามารถสร้างได้ภายในวันเดียว คุณจะต้องให้เวลาเขาให้เขาทำให้คุณกลับมาเชื่อใจอีกครั้ง ลองมองในแง่ดีด้วยการเขียนเรื่องดีๆ ที่คุณได้รับจากประสบการณ์ครั้งนั้นๆ อาจเป็นการที่คุณรู้ว่าคุณก็ให้อภัยเป็น เรียนรู้บทเรียนเกี่ยวกับการเชื่อใจคน หรือทำให้ความสัมพันธ์ของคุณแน่นแฟ้นมากขึ้นหลังจากทะเลาะกัน หากคุณเริ่มที่จะนึกถึงความเจ็บปวดหรือเรื่องร้ายๆ ที่เขาทำกับคุณไว้ อย่าปล่อยไว้ คุณอาจลองมองคุณอาจลองมองย้อนกลับไปดู แต่อย่ามีน้ำโหกับมัน ให้มองว่าเป็นโอกาสที่คุณจะเข้าใจเรื่องราวต่างๆ มากขึ้น บางครั้งการให้อภัยอาจไร้ค่าต่ออีกฝ่ายและความสัมพันธ์นั้นก็ไม่สามารถกลับมาได้แล้ว ถึงแม้ว่าเรื่องราวจะไม่ได้เป็นไปอย่างที่คุณคิดเอาไว้ จำไว้เสมอว่าคุณได้ทำในสิ่งที่ถูกต้องแล้ว การให้อภัยถือเป็นเรื่องน่ายกย่องและเป็นสิ่งที่คุณจะไม่เสียใจในภายหลัง จำไว้ว่าการให้อภัยคือขั้นตอนหนึ่ง การที่คุณพูดว่าคุณยกโทษให้ใครไม่ได้ทำให้มันเป็นจริงได้ คุณจำเป็นต้องพยายามทำให้มันเป็นจริงอย่างค่อยเป็นค่อยไปทุกวัน อย่างไรก็ตามการพูดออกมาจะทำให้คุณมีจุดยืนของตัวเอง การยกโทษให้ใครสักคนที่ทำผิดกับคุณอาจเป็นเรื่องยาก ปฏิกิริยาแรกของคุณก็คงจะเป็นการที่คุณโกรธและว่ากล่าวคนที่ทำให้คุณเสียใจ การยึดติดอยู่กับความเจ็บปวดและความโกรธถือว่าเป็นเรื่องปกติ แต่การยึดติดกับความโกรธนั้นจะทำร้ายคุณมากกว่าที่ทำร้ายคนที่คุณโกรธ ด้วยเหตุผลนี้ การรู้จักให้อภัยถือเป็นเรื่องที่สำคัญสำหรับตัวคุณเอง  การยึดติดกับอารมณ์โกรธอาจทำให้ความสัมพันธ์กับผู้อื่นของคุณสั่นคลอน ทำให้เกิดความเครียดและความไม่พอใจ ยังทำให้คนอื่นถอยออกห่างจากคุณอีกด้วย การยกโทษจะต้องมีสติก่อน เลือกที่จะตัดสินใจปล่อยเรื่องราวในอดีตและเดินหน้ากับชีวิตต่อไป มันอาจไม่ใช่เรื่องง่ายหรือทำได้ทุกคน การให้อภัยจะต้องมาจากการฝึกฝน  บ่อยครั้ง คนมักพูดว่าพวกเขาไม่สามารถยกโทษให้กับคนที่ทำร้ายเขาได้ พวกเขาเชื่อว่าเป็นเรื่องที่เป็นไปไม่ได้ที่จะลืมเรื่องราวความเจ็บปวดและการถูกหักหลังไปได้ แต่พวกเขามักลืมไปว่าการให้อภัยเป็นตัวเลือกที่พวกเขาสามารถเลือกได้ การที่เลือกที่จะให้อภัยนั้น คนที่ได้ประโยชน์มากที่สุดก็คือคนที่ให้อภัยเอง ปลดปล่อยความรู้สึกทางลบของคุณให้กับสิ่งอื่นๆ ปล่อยให้ตัวเองร้องไห้ ต่อยกระสอบทราย ออกไปตะโกนให้สุดเสียง หรืออะไรก็ได้ที่ทำให้คุณได้ปลดปล่อยความรู้สึกแย่ๆ เหล่านั้น ไม่เช่นนั้นก็มีแต่จะทำให้คุณเจ็บปวดมากขึ้น จำไว้ว่าคุณไม่ได้กำลังทำสิ่งนี้เพื่อใคร คุณกำลังทำเพื่อตัวเอง เพื่อให้ชีวิตของได้เดินหน้าต่อไป ลองถอยออกมาเพื่อให้เห็นเหตุการณ์จากมุมมองอื่น คนคนนั้นเขาตั้งใจที่จะทำร้ายคุณไหม? มีเหตุการณ์อะไรที่เหนือการควบคุมของเขาไหม? เขาเคยพยายามจะเข้ามาขอโทษคุณไหม? ลองมองทุกๆ อย่าง และค่อยๆ วิเคราะห์เหตุการณ์ หากคุณพยายามที่จะเข้าใจว่าทำไมถึงเกิดเหตุการณ์เช่นนี้ขึ้น หรือเกิดเหตุการณ์เช่นนี้ได้อย่างไร จะเป็นการง่ายกว่าในการอภัย ถามตัวคุณเองดูว่ากี่ครั้งแล้วที่คุณได้ทำผิดแล้วมีคนให้อภัยคุณ ลองคิดดูว่าคุณรู้สึกอย่างไรเวลาที่มีคนให้อภัยคุณ คุณรู้สึกดีใจและโล่งใจขนาดไหน บางครั้งการคิดว่าเราก็เคยทำร้ายคนอื่นมาก่อนก็ช่วยให้เราอภัยคนอื่นได้เช่นกัน พุดคุยกับใครสักคนที่คุณไว้ใจเพื่อที่จะช่วยควบคุมอารมณ์ของคุณและคุณก็จะได้รับความคิดเห็นที่เป็นกลางอีกด้วย ลองบอกเล่าเรื่องราวของคุณออกไป จะช่วยให้คุณรู้สึกโล่งใจ ไม่ว่าจะเป็นเพื่อน สมาชิกในครอบครัว หรือนักบำบัดก็สามารถเป็นที่รับฟังของคุณได้  หากคุณกำลังพยายามที่จะพูดคุยกับคนที่คุณพยายามจะให้อภัยเขา รอให้อารมณ์คุณเย็นลงและคงที่ก่อน วิธีนี้จะช่วยป้องกันไม่ให้คุณทำร้ายความสำพันธ์ไปมากยิ่งไปกว่าเดิม วิธีนี้จะช่วยคุณลดความรู้สึกที่ไม่ดีของคุณและช่วยแก้ปัญหาของคุณอีกด้วย ลองเขียนบันทึกหรือไดอารี่ ใช้วิธีที่สร้างสรรค์ เช่น การวาดรูปหรือว่าเขียนเป็นกลอน ฟังหรือเขียนเพลง วิ่งหรือเต้น ทำอะไรก็ได้ที่ทำให้คุณลดความเครียดลงและทำให้คุณรู้สึกดี เผชิญหน้ากับความรู้สึกของคุณจะทำให้คุณตระหนักถึงปัญหาที่แท้จริงของคุณ การที่คุณเผชิญหน้ากับความรู้สึกจะเป็นกุญแจสำคัญทำให้คุณแก้ปัญหาได้แทนที่จะหลีกเลี่ยงความรู้สึกนั้นๆ อ่านหรือฟังเรื่องราวของคนอื่นที่มีประสบการณ์การให้อภัยในสถานการณ์ที่แย่ยิ่งกว่าคุณ พวกเขาอาจเป็นผู้นำทางศาสนา นักบำบัด คนในครอบครัว หรือคนที่เขียนบอกเล่าเรื่องราวของเขา วิธีนี้จะทำให้คุณมีความหวังและช่วยคุณตัดสินใจ การให้อภัยนั้นจะไม่ได้มาในพริบตาเดียว แต่คุณต้องรู้จักควบคุมตัวเอง ความแน่วแน่ ความเห็นอกเห็นใจ และสิ่งที่สำคัญที่สุดคือเวลา ซึ่งเป็นสิ่งที่สามารถช่วยคุณได้วันละนิดวันละหน่อย จำไว้ว่าไม่มีใครหรอกที่พอมองย้อนกลับมาแล้วคิดว่า “ตอนนั้นน่าจะโกรธนานกว่านี้อีกหน่อย” สุดท้ายแล้ว ความรัก ความเห็นอกเห็นใจ และการให้อภัยสำคัญที่สุด ไม่มีใครกำหนดได้หรอกว่าการให้อภัยต้องใช้เวลานานแค่ไหน คุณอาจใช้เวลานานเป็นปีๆ ก่อนที่คุณจะตระหนักได้ว่าคุณควรยกโทษให้เขา ทำตามสัญชาตญาณของคุณ เมื่อคุณเผชิญหน้ากับคู่กรณีของคุณ คุณไม่ควรด่วนตัดสินใจตอบโต้หรือทำอะไรที่รีบร้อนจนเกินไป เพราะอาจทำให้คุณพูดหรือทำอะไรที่คุณอาจเสียใจภายหลังได้ ใช้เวลาไตร่ตรอง รวบรวมข้อมูลให้ดีก่อนตัดสินใจทำอะไรลงไป  ไม่ว่าจะเป็นเพื่อนหรือคนในครอบครัวที่เป็นคู่กรณีของคุณ อย่าทำอะไรรุนแรงจนเกินไป ลองคิดไตร่ตรองเกี่ยวกับความสัมพันธ์ว่าเกิดความผิดพลาดที่ตรงไหน ต้องมั่นใจว่าคุณมีสติคิดอย่างรอบคอบก่อนที่คุณจะพูดอะไรออกไปที่คุณไม่สามารถเรียกกลับคืนได้และอาจจะตัดเขาออกไปจากชีวิตคุณไปตลอดกาล ลองขอนัดเจอเขาเป็นการส่วนตัว แต่ต้องบอกให้ชัดเจนว่าการพบกันครั้งนี้ไม่ได้หมายความว่าทุกอย่างจะกลับมาเป็นเหมือนเดิม แต่คุณพร้อมแล้วที่จะฟังเหตุผลของเขา บอกเขาว่าคุณพร้อมแล้วที่จะรับฟังเรื่องจากปากของเขา ระว่างที่กำลังฟังเหตุผลของอีกฝั่ง พยายามปล่อยให้อีกฝั่งพูดให้จบ อย่าแทรกหรือขัดจังหวะเขา หากความสัมพันธ์ของคุณกำลังสั่นคลอน สิ่งที่คุณจะทำได้ดีที่สุดคือรับฟังเขา  ต่อให้เรื่องราวจะชัดเจนแล้วแค่ไหนก็ตาม คุณก็ควรให้โอกาสอีกฝ่ายได้อธิบาย คุณอาจจะประหลาดใจที่เรื่องที่คุณรู้มามันผิด การที่คุณรับฟังยังช่วยให้คุณตัดสินใจได้อย่างรอบคอบอีก พยายามเห็นอกเห็นใจผู้อื่นเมื่อเผชิญหน้ากับคู่กรณีของคุณ ลองเอาใจเขามาใส่ใจเราและถามตัวเองว่าหากตกอยู่ในสภาพนั้นคุณจะทำอย่างไร คุณจะทำอะไรที่ต่างออกไปไหม  พยายามทำความเข้าใจเหตุผลหรือแรงจูงใจของผู้อื่น เขาตั้งใจทำร้ายคุณหรือเปล่า เพราะคุณให้ความสำคัญกับเขามากไปหรือเปล่า หรือเขาแค่คิดไม่ถึงว่าจะทำให้คุณเสียใจ เมื่อพูดคุยกับคู่กรณีของคุณ อย่าพูดหรือทำอะไรที่นำกลับมาไม่ได้ การพูดจาไม่ดี ดูถูก หยาบคาย หรือกล่าวหาผู้อื่นอาจทำให้คุณรู้สึกดีเพียงชั่วขณะหนึ่ง แต่ไม่ส่งผลดีต่อระยะยาว และยังอาจทำลายความสัมพันธ์ของคุณลงได้  ใจเย็นๆ เมื่อเผชิญหน้ากับคู่กรณีของคุณ หลีกเลี่ยงถ้อยคำกล่าวหาเมื่อพูดคุย แทนที่จะพูดว่า “แกทำให้ฉันรู้สึก...” พูดเป็น “ฉันรู้สึกว่า...” หายใจเข้าลึกๆ และหากเขาพูดอะไรที่ทำให้คุณโมโห ลองนับหนึ่งถึงสิบดูก่อน เมื่อคุณมีเวลาที่จะทำให้อารมณ์ของคุณเย็นลงและคิดพิจารณาแล้ว ให้บอกเขาอย่างมีสติและสุภาพว่าการกระทำของเขาทำร้ายคุณอย่างไรและทำให้คุณรู้สึกอย่างไร นี่ถือเป็นสิ่งสำคัญมาก ไม่เช่นนั้นคุณจะนำเอาความรู้สึกเหล่านั้นที่คุณเก็บไว้ระเบิดออกมาใส่ฝั่งตรงข้าม และทำให้การให้อภัยเป็นเรื่องยากขึ้น บอกให้เขารู้ว่าเรื่องราวนั้นๆ ส่งผลอย่างไร โดยเฉพาะอย่างยิ่งความสัมพันธ์ของคู่รัก  เมื่อคุณได้แสดงความรู้สึกของคุณออกไปอย่างชัดเจนแล้ว สิ่งสำคัญต่อไปคือการเดินต่อไปข้างหน้า หากคุณตัดสินใจที่จะยกโทษให้เขาแล้ว คุณก็ไม่ควรยกเอาเรื่องเก่าๆ มาพูดทุกครั้งที่คุณทะเลาะกัน เมื่อคุณพยายามให้อภัยใครสักคน การที่คุณแสดงอารมณ์ความรู้สึกของคุณออกมา หรือการแก้แค้นคู่กรณีของคุณก็เป็นเรื่องสำคัญ การพยายามทำนิ่งเฉยมีแต่จะทำให้มีคนเจ็บปวดมากขึ้น รวมทั้งตัวคุณเองด้วย คุณจะต้องรู้จักโตและพยายามเดินต่อไปข้างหน้า คุณควรจะเรียนรู้ที่จะกลับมาเชื่อใจกันอีกครั้ง โดยเฉพาะอย่างยิ่งหากเป็นการทะเลาะระหว่างญาติพี่น้อง  คุณจำเป็นต้องทำให้ทุกอย่างในครอบครัวราบรื่น เพราะว่าคุณจะต้องใช้ชีวิตกับคนเหล่านั้นไปอีกนาน เช่น หากแฟนของคุณนอกใจคุณ ปัญหาจะไม่ถูกแก้ด้วยการที่คุณนอกใจกลับ วิธีนี้มีแต่จะสร้างความเจ็บปวดและความไม่พอใจ การแก้แค้นในแบบเดียวกันไม่ได้ทำให้อะไรดีขึ้น การให้อภัยของคุณจะดูไม่มีค่าหากคุณให้เขาหลังจากที่คุณแก้แค้น หากเขาขอโทษคุณ เขาจะรู้สึกดีและโล่งใจที่คุณพยายามกลับมาสานสัมพันธ์ หากเขาไม่ได้ขอโทษ คุณก็เพียงแค่เดินหน้าชีวิตของคุณต่อไป จำไว้ว่าการให้อภัยใครสักคนไม่ได้หมายความว่าเรื่องราวความสัมพันธ์จะกลับมาเป็นเช่นเดิม หากคุณคิดว่าเขาทำหลายครั้งแล้วหรือคุณไม่สามารถเชื่อใจเขาได้แล้วก็ไม่แปลก แค่เพียงคุณพูดให้ชัดเจน วิธีที่อาจง่ายกับคู่รักที่เพียงแค่เจอกันให้น้อยลงกว่าเดิม แต่จะเป็นเรื่องยากกับสมาชิกในครอบครัว เพราะคุณจะต้องเจอหน้ากันอยู่เป็นประจำ
คิดว่าคุณต้องการอะไร. มองไปยังอนาคต. สร้างความไว้ใจอีกครั้ง. เขียนเรื่องดีๆ. จำไว้เสมอว่าคุณได้ทำสิ่งที่ถูกต้องแล้ว. รู้ว่าความโกรธอาจส่งผลเสีย. เลือกที่จะให้อภัย. ปลดปล่อยความโกรธของคุณ. ลองมองต่างมุม. พูดคุยกับใครสักคน. หาวิธีที่ดีเพื่อแสดงความรู้สึกของคุณ. มองคนอื่นเพื่อให้ได้แรงบันดาลใจ. ให้เวลากับมัน. อย่ารีบร้อนจนเกินไป. ขอนัดเจอกับคนที่เป็นคู่กรณีของคุณ. รับฟังเรื่องราวของเขา. มีความเห็นอกเห็นใจ. อย่าตัดเยื่อใย. บอกเขาว่าคุณรู้สึกอย่างไร. อย่าทำเป็นนิ่ง. บอกให้เขารู้ว่าคุณยกโทษให้.
https://www.wikihow.com/Forgive-Someone https://www.wikihow.com/Forgive-Someone https://www.wikihow.com/Forgive-Someone
Moving Forward Dealing with Negative Emotions Confronting the Person Who Hurt You